मिस यूनिवर्स 2019

मिस यूनिवर्स 2019 प्रतियोगिता का 68वां संस्करण था, जो 8 दिसंबर 2019 को संयुक्त राज्य अमेरिका के जॉर्जिया राज्य के अटलांटा शहर में टायलर पेरी स्टूडियो के स्टेज 1 पर आयोजित हुआ।

कार्यक्रम के अंत में, दक्षिण अफ्रीका की जोजिबिनी टूंजी को फिलीपींस की कैटरिओना ग्रे द्वारा मिस यूनिवर्स 2019 का ताज पहनाया गया। 1978 और हाल ही में 2017 के बाद यह दक्षिण अफ्रीका की तीसरी जीत थी। यह संस्करण इस लिहाज से भी ऐतिहासिक रहा क्योंकि यह पहली बार था जब देश से किसी काली महिला ने यह खिताब जीता, और 2011 में अंगोला की लेइला लोपेस के बाद पहली विजेता बनीं।

इस वर्ष की प्रतियोगिता में 90 देशों और क्षेत्रों की प्रतिभागियों ने हिस्सा लिया। यह प्रतियोगिता लगातार 5 वर्ष स्टीव हार्वे द्वारा होस्ट की गई, जबकि मिस यूनीवर्स 2012 ओलिविया कल्पो और वेनेसा लैचे ने बैकस्टेज संवाददाता की भूमिका निभाई। इस वर्ष के कार्यक्रम में एली ब्रुक ने प्रस्तुति दी।

इस प्रतियोगिता में नए मुअवद "पावर ऑफ यूनिटी" ताज की शुरुआत भी हुई, जिसे 18 कैरेट सोने और 1,770 हीरों से तराशा गया था। इसके केंद्र में एक शील्ड-कट गोल्डन कैनेरी हीरा था, जिसका वज़न 62.83 कैरेट था। इस ताज की अनुमानित कीमत 5 मिलियन अमेरिकी डॉलर बताई गई है।

सन्दर्भ

बाहरी कड़ियाँ

मिस यूनिवर्स आधिकारिक वेबसाइट


श्रेणी: मिस यूनीवर्स
श्रेणी: सुन्दरता प्रतियोगिता
श्रेणी: अंतर्राष्ट्रीय सुन्दरता प्रतियोगिता